Nail polish advertensies | Goed Wat Vir My Mooi
Posted by: schabbers | Oktober 3, 2009
Nail polish advertensies
My liefde vir nail polish spruit uit kinderdae se winterskoolvakansies as Tannie Lenie kom kuier het vir 3 weke vanaf die koue nat Kaap en met haar make up tassie haar intrek in die gastekamer geneem het. In hierdie 3 weke het sy my naels “gecutex”, my leer brei (gewoon en tolletjiebrei), leer hekel en lekker warm poedings gemaak.
Dis wat ons nail polish daardie tyd genoem het.
Daar het seker ander soorte naellak al bestaan,
maar ons het net die woord “cutex” geken. En so het
die naamwoord Cutex ‘n werkwoord geword.
Tot vandag toe nog praat ek dat “… ek net gou my
naels wil cutex”.
Vandag nog kom die lekkerte van hierdie vakansies by my op as ek nail polish ads sien.
En dis een van die lekkerste lekkers om ‘n nuwe mooi bottel Cutex te koop!
Posted in Mooi bottels, Mooi kleure
« Surf boards is vir my mooi, want ….
Mooi woorde »
So gaan ek toe Dinsdag vir ‘n manikuur by ‘n buurvrou. (Die eerste ooit waarvoor ek betaal het, aangesien my sus op ‘n stadium ‘n naeldoenbesigheid gehad het.) Die botteltjies vol kleur staan op ‘n ry en lok my. Ek kies ‘n roesoranje. Maar ag, ‘n uur later toe’t die eerste nael ge”chip”…Miskien moet dit maar bly by op ‘n afstand bewonder.
By: Nelba on Oktober 3, 2009
at 1:59 nm